Misrda maxsus holat rejimi joriy qilindi

Misr ichki ishlar vazirligi mamlakatda maxsus holat rejimini e’lon qildi. Bu haqda “Liga Novosti” xabar berdi.

Butun Misr hududi bo‘ylab qo‘shimcha politsiyachilar ish olib bormoqda. Huquq-tartibot organlarining ta’tilga chiqishi bekor qilingan, davlat va xususiy tashkilotlari, masjid va cherkovlarda xavfsizlik choralari kuchaytirilgan.
Ushbu favqulodda holat choralari mamlakat sobiq prezidenti Muhammad Mursining o‘limi bilan bog‘liq.
2013-yilda harbiylar tomonidan taxtdan ag‘darilgan Mursi sud zalida hushidan ketgach vafot etdi.